Elektral impuls-armo

Elektral impuls-armo (Taser elektral impuls-armo, kurte: taser, pron. 'tezer') esas paralizant armo por neutrigar l'adverso per administrar elektrala shoko de tre forta tenso (50 000 volti) ma febla povo (2 miliamperi) ad kontakto-punto.

Kun admaxim atingo de 11 metri ta armo sendas du elektrodi (de rapideso de 50 m por sekundo) ligit ad izolita filo.

La nomo 'Taser" esas marko qua divenis sinonimo por ca tipo di armo. NASA-exploristo Jack Cover komencis developar l'unesma 'Taser" en 1969. Ye 1978 Cover parkompletigis sua armo, quan il donis la nomo TASER, akronimo di ilua maxim favorata libro "Tom Swift and his Electric Rifle (T-SER).

 La morto di Robert Dziekański 
Ye la 14ma di oktobro 2007, Robert Dziekański , Polonian enmigranto qua esis vaganta dum plu kam dek hori en Vancouver-aeroportuo, luktis kun quar membri di rejala jendarmaro di Kanada qui, kun intenco paralizar, acidente mortigis lu per du elektral impulsi. Publika inquesto exploris ka la cirkonstanco esas konform a kombato-reguli.

Kategorio:Armi